উচ্চপর্যায়ের বৈঠকে অমিত শাহ, এবার কী পদক্ষেপ নেবে ভারত?

ওয়েব ডেস্ক: সময়ে সময়ে বাড়ছে ভারত-পাকিস্তান সামরিক উত্তেজনা (India Pakistan Tension)। আর এই প্রেক্ষাপটে শুক্রবার দেশের সীমান্ত ও বিমানবন্দরগুলির নিরাপত্তা ব্যবস্থা খতিয়ে দেখলেন কেন্দ্রীয় স্বরাষ্ট্রমন্ত্রী অমিত শাহ (Amit Shah)। ভারতীয় স্বরাষ্ট্র মন্ত্রক (Home Ministry Of India) সূত্রে জানা গিয়েছে, সীমান্ত এবং দেশের গুরুত্বপূর্ণ স্থাপনাগুলির সুরক্ষাব্যবস্থা জোরদার করতে যেসব পদক্ষেপ নেওয়া উচিৎ, তা এদিন বিস্তারিতভাবে পর্যালোচনা করেছেন খোদ স্বরাষ্ট্রমন্ত্রী।

এদিকে এই বৈঠকের কয়েক ঘণ্টা আগেই বিএসএফ (BSF) জানায়, জম্মু অঞ্চলে আন্তর্জাতিক সীমান্ত পেরিয়ে পাকিস্তানিদের অনুপ্রবেশের চেষ্টা ব্যর্থ করে দেওয়া হয়েছে। এতে অন্তত সাতজন জঙ্গি নিহত হয়েছে এবং পাকিস্তান রেঞ্জার্স-এর একটি পোস্ট ধ্বংস করা হয়েছে বলেয় জানানো হয়েছে সীমারক্ষী বাহিনী সূত্রে।

আরও পড়ুন: আকাশপথে দুর্ভেদ্য ভারত! ফের ভূপাতিত ৫০-এর বেশি পাক ড্রোন

তবে শুধু দেশের সীমান্ত নিরাপত্তাই নয়, এর পাশাপাশি দেশের বিমানবন্দরগুলির নিরাপত্তা পরিস্থিতিও খতিয়ে দেখা হয়েছে বলে জানিয়েছেন অমিত শাহ। বর্তমানে বিমানবন্দর, মেট্রো নেটওয়ার্ক এবং অন্যান্য গুরুত্বপূর্ণ স্থাপনাগুলির সুরক্ষার দায়িত্বে রয়েছে কেন্দ্রীয় শিল্প সুরক্ষা বাহিনী (CISF)। তাই দেশের এই বাহিনীর জওয়ানদের সজাগ এবং সতর্ক থাকার নির্দেশিকা দেওয়া হয়েছে কেন্দ্রের স্বরাষ্ট্র মন্ত্রকের তরফে।

দেশের অভ্যন্তরীন নিরাপত্তা সংক্রান্ত এই বৈঠকে উপস্থিত ছিলেন কেন্দ্রীয় স্বরাষ্ট্রসচিব গোবিন্দ মোহন, গোয়েন্দা ব্যুরোর পরিচালক তপন ডেকা, BSF, CISF ও সিভিল অ্যাভিয়েশন সুরক্ষা ব্যুরোর শীর্ষ আধিকারকরা।